
Ministru kabineta rīkojums Nr. 1122
Rīgā 2024. gada 17. decembrī (prot. Nr. 53 21. §)
Par valstij piekrītošo nekustamo īpašumu nodošanu Aizkraukles novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 panta pirmo daļu, 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Aizkraukles novada pašvaldības īpašumā šādus valstij piederošos nekustamos īpašumus, lai saskaņā ar Pašvaldību likuma 4. panta pirmo daļu tos izmantotu pašvaldības autonomo funkciju īstenošanai:
· 1.1. nekustamo īpašumu "V929" (nekustamā īpašuma kadastra Nr. 3250 004 0397) – zemes vienību (zemes vienības kadastra apzīmējums 3250 004 0397) 1,72 ha platībā un uz tās izbūvēto komplekso inženierbūvi "Autoceļš V929 km 0,000–1,400" (būves kadastra apzīmējums 3250 004 0397 001) – Daudzeses pagastā, Aizkraukles novadā;
· 1.2. nekustamo īpašumu "V930" (nekustamā īpašuma kadastra Nr. 3250 004 0466) – zemes vienību (zemes vienības kadastra apzīmējums 3250 004 0466) 2,69 ha platībā un uz tās izbūvēto komplekso inženierbūvi "Autoceļš V930 km 0,000–1,600" (būves kadastra apzīmējums 3250 004 0466 001) – Daudzeses pagastā, Aizkraukles novadā.
· 2. Aizkraukles novada pašvaldībai šā rīkojuma 1. punktā minētos nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1. punktā minēto funkciju īstenošanai.
· 3. Pilnvarot Aizkraukles novada pašvaldību parakstīt nostiprinājuma lūgumu par šā rīkojuma 1. punktā minēto nekustamo īpašumu ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgo nekustamo īpašumu ierakstīšanai zemesgrāmatā.
· 4. Aizkraukles novada pašvaldībai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:
· 4.1. ierakstīt nekustamos īpašumus zemesgrāmatā uz valsts vārda Satiksmes ministrijas personā vienlaikus ar Aizkraukles novada pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Aizkraukles novada pašvaldība nodrošina šā rīkojuma 1. punktā minēto funkciju īstenošanu;
· 4.3. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.

